ગુજરાતમાં સામાન્ય કરતાં 35 ટકા વરસાદ ઓછો થયો છે ત્યારે ખેતીવાડીના અંદાજ જણાવે છે કે પાણીના અભાવે રાજ્યમાં કૃષિ ઉત્પાદનમાં થોડી બ્રેક લાગી શકે છે. પાક પરિવર્તન પણ સામે આવ્યું છે તેથી પરંપરાગત પાકોના ઉત્પાદનમાં ઘટાડો થઇ શકે છે. ગુજરાતમાં 15મી ઓગષ્ટ સુધીમાં 84.39 ટકા વાવેતર થયું હોવાનો કૃષિ વિભાગનો રિપોર્ટ છે. રાજ્યમાં સરેરાશ કુલ 85.65 લાખ હેક્ટર પૈકી અત્યાર સુધીમાં 77.90 હેક્ટર વાવેતર થયું છે. કૃષિ વિભાગના અધિકારીએ જણાવ્યું હતું કે આ મહિનાના અંત સુધીમાં હજી વાવેતર વધી શકે છે આમ છતાં કૃષિ ઉત્પાદનમાં નજીવો ઘટાડો થવાની સંભાવના છે. ગુજરાતમાં ખરીફ સિઝનમાં અનાજ પાકો ઉપરાંત કઠોળ, મગફળી, કપાસ અને શાકભાજી મુખ્ય છે. રાજ્યમાં ખરીફના બાદશાહ એવા કોટનનું વાવેતર 102 ટકા થયું છે પરંતુ મગફળીનું વાવેતર હજી 96.87 ટકાએ પહોંચ્યું છે.